text: Italiensk par fængslet for menneskesmugling 
  26 september 2014 kl. 15.32
  Et italiensk ægtepar er fængslet for menneskesmugling. De blev anholdt med en autocamper med otte tamiler på havnen i Esbjerg.
  Parret, der er 48 og 49 år, nægtede sig skyldige. Mere ønsker Syd- og Sønderjyllands Politi ikke at fortælle om sagen, da grundlovsforhøret blev holdt for lukkede døre.
  Tamilerne skulle have været videre til England med en af de sidste tur med færgen. Det italienske par er sigtet efter straffelovens paragraf 125 A, som handler om menneskesmugling.
  